
	1
	2 Mehleng ya kgalekgale, toropong e kgolo ya Johannesburg, ho ile ha tswalwa ngwana wa ngwanana. Lesea leo e ne e le nna. Mme o ile a nthea Zenzile Miriam Makeba.

	3 Mme wa ka e ne e le lethuela, empa hape o ne a sebetsa ho hlwekisa matlo a batho ba bang. Ho ne ho le boima ho mme wa ka ho fumana tjhelete e lekaneng bakeng sa ka le yena. O ile a qala ho rekisa jwala boo a bo ritelang lapeng ho kenya tjhelete e nngwe.
	4 Melao ya ka naheng e ne e re ho rekisa jwala ba setso ho fosahetse. Mapolesa a ile a tshwara mme a mo kwalla dikgwedi tse telele tse tsheletseng tjhankaneng. Ke ne ke le matsatsi a 18 feela ke tswetswe, mmeke hloka mme wa ka. Mme le hoja ke ne ke le lesea jwalo, le nna ke ile ka iswa tjhankaneng.

	5 Ha ke sale ngwananyana e monyane ke ne ke rata ho bina. Ha ke hola, ke ile ka thusa mme wa ka ho hlwekisa matlo. Ke bina dipina ha ntse ke sebetsa hore mosebetsi o potlake le hore matsatsi a kganye. Ho bina ho ne ho nthabisa ho feta kamoo nka hlalosang ka teng. 
	6 Kei le ka bina kerekeng, mme sena se ne se thabisa batho ba bang. Mmino o na le matla a ho kopanya batho. Ha re ne re bina re ne re ikutlwa re le sebete re le matla.

	7 Batho ba ne ba re lentswe la ka ke mpho mme dipina tsa ka di kgethehile. Ke ile ka bina le dibini tse ding mme mmino wa rona wa mamelwa lefatsheng lohle.

	8 Motse wa heso e ne e le Sophiatown, sebaka sa botjhaba le mmino; sebaka seo ho sona Maafrika Borwa a neng a ka etsa mmino ka kutlwano mme ba tantshe mmoho. Empa batho baneng ba busa naheng ka nako eo ba ne basa rate bommoho bona. Babusi bao ba ne basa rate hore batho ba batsho le ba basweu ba be le setswalle.

	9 n/a
	10 Ke ne ke tseba hore ke ntho e mpe ho tshwara batho ka tsela tse fapaneng ka lebaka la mmala wa letlalo la bona. Ha nka ka pata maikutlo a ka, kahoo batho bao baneng ba busa ba nteleka naheng ena. Ke ile ka ya bina kwana Amerika. Ke ile ka bolellwa hore ke se hlole ke kgutlela lapeng mona.

	11 Batho ba lefatshe lohle ba ile ba utlwa pale ya ka. Dipina tsa ka le pale ya ka di ile tsa thusa ba bangata ho bona kamoo ho tletseng leeme ka teng Afrika Borwa bakeng sa batho ba batsho. Ke ile ka ikemisetsa ho tswela pele ka mmino le  ho bua nnete ka naha eso, ho sa kgathallehe hore ho  
tla etsahalang.

	12 Lefatshe le ile la rata mmino wa ka mmeke ile ka amohelwa dinaheng tse ngata. Keile ka fumana dikgau mme ka binela batho ba bohlokwa haholo lefatsheng ho pota. Bophelo ba ka bo ne bo le monate, empa ho ne ho ena le seo ke se tsetselelang. Ke ne ke sa kgone ho bina naheng eso, mme batho ba moo ba ne basa lokoloha.

	13 n/a
	14 Yaba letsatsi le makatsang le a tjhaba ha Nelson Mandela a eba mopresidente wa Afrika Borwa. Jwale ho ne ho se ho tshwere batho ba batjha mme melao ya kgale ya leeme ya fediswa. Ke ile ka qetella ke kgutletse hae lapeng ke tletse tshepo e ntjha pelong.

	[bookmark: _GoBack]15 Kamora moo ke ne ke kgona ho bina naheng e lokolohileng, e se nang leeme. Batho ba mmala e fapaneng ba ne ba kgona ho natefelwa ke mmino mmoho. Ke ne ke thusitse hore sena se etsahale hobane ke bile sebete ka ba matla. Ke ne ke bina nnete dipineng tsohle tsa ka.
	16 n/a

	Mehleng ya kgalekgale, toropong e kgolo ya Johannesburg, ho ile ha tswalwa ngwana wa ngwanana. Lesea leo e ne e le nna. Mme o ile a nthea Zenzile Miriam Makeba.

